pythainlp/thai-wiki-dataset-v4 huggingface dataset:
ลอสแอนเจลิส แวเรียนต์

ลอสแอนเจลิส แวเรียนต์  หรือเขียนแบบทันสมัยว่า VΛLIΛNT เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองลอสแอนเจลิส รัฐแคลิฟอร์เนีย สหรัฐอเมริกา ทีมแกลดิเอเตอส์เข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
ประวัติ.
เมื่อวันที่ 12 กรกฎาคม 2560 แอคติวิชั่นบลิซซาร์ด ผู้พัฒนาเกมโอเวอร์วอตช์ ได้ออกประกาศอย่างเป็นทางการว่างองค์กรอีสปอร์ตอิมมอร์ทัล ได้เข้าเป็นทีมในโอเวอร์วอตช์ลีกโดยมีฐานอยู่ที่ลอสแอนเจลิส จากนั้นไม่นาน ในเดือนสิงหาคม ทางทีมได้รู้ว่าจะมีผู้ใช้ชื่อ L.A. ร่วม ภายหลังจากที่ ครอนกีสปอร์ตแอนด์เอ็นเตอร์เทนเมนต์ได้เข้าซื้อแฟรนไชน์ในเมืองนี้ด้วยเช่นกัน เมื่อวันที่ 23 ตุลาคม ทีมได้ประกาศชื่อทีมว่า ลอสแอนเจลิส แวเรียนต์
 "ณ วันที่ 29 ธันวาคม 2561"
ผู้เล่น.
การคัดตัวเข้าเล่นในลีกออลสตาร์.
รายชื่อผู้เล่นของลอสแอนเจลิส แวเรียนต์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
 "ณ วันที่ 3 กรกฎาคม 2561"
พระยาพลเทพ

พระยาพลเทพ เป็นชื่อตำแหน่งของเสนาบดีกรมนาหรือเกษตราธิการ หนึ่งในเสนาบดีจตุสดมภ์ ราชทินนามเต็มตามทำเนียบพระไอยการนาพลเรือนคือ "ออกญาพลเทพราชเสนาบดีศรีไชยนพรัตนกระเสตราธิบดีอภัยพิรียบรมกรมภาหุ" ศักดินา ๑๐,๐๐๐ ไร่ ในสมัยรัตนโกสินทร์ยกขึ้นเป็นเจ้าพระยา ทำหน้าที่เป็นเจ้าพนักงานผู้ดูแลไร่นา เก็บหางข้าวหรือข้าวจากนาของราษฎรสำหรับขึ้นฉางหลวง (สมัยพระบาทสมเด็จพระนั่งเกล้าเจ้าอยู่หัวเปลี่ยนให้จ่ายเป็นเงินเรียกว่าค่านาแทน) จัดซื้อข้าวขึ้นฉางหลวงสำหรับแจกจ่ายในพระราชวังและพระนคร ตั้งศาลพิจารณาความที่เกี่ยวข้องกับที่นาและสัตว์ที่ใช้ทำนาอย่างโคกระบือ ทำหน้าที่เป็นพระยาแรกนาในพระราชพิธีจรดพระนังคัลแรกนาขวัญ และทำหน้าที่เป็นพระยายืนชิงช้าในพระราชพิธีตรียัมพวาย ตรีปวาย
ในคำให้การชาวกรุงเก่า ได้บันทึกว่าผู้ดำรงตำแหน่งพระยาพลเทพในช่วงเวลานั้นเป็นไส้ศึกให้กับพม่าซึ่งมีส่วนทำให้กรุงศรีอยุธยาเสียแก่พม่าเป็นครั้งที่ 2 เมื่อ พ.ศ. 2310 กล่าวว่า "คราวนั้นพระยาพลเทพข้าราชการในกรุงศรีอยุธยาเอาใจออกห่าง ลอบส่งเครื่องสาตราวุธเสบียงอาหารให้แก่พม่า สัญญาจะเปิดประตูคอยรับ พม่าเห็นได้ทีก็ระดมเข้าตีปล้นกรุงศรีอยุธยา ทำลายเข้ามาทางประตูที่พระยาพลเทพนัดหมายไว้ ก็เข้าเมืองได้ทางประตูทิศตะวันออกในเวลากลางคืน" ต่างกับพระราชพงศาวดารไทยและพม่าว่ากองทัพพม่าทำการขุดอุโมงค์และเผารากกำแพงจนกำแพงถล่ม ทำให้พม่าเข้าเมืองได้ในที่สุด และในพงศาวดารทั้งไทยและพม่าไม่ได้พูดถึงบทบาทพระยาพลเทพเลย แต่มีชื่อภยาภลเทป (ဘယာဘလဒေပ พระยาพลเทพ) ปรากฏในมหาราชวงศ์พงษาวดารพม่าว่าเป็นหนึ่งในขุนนางอยุธยาที่ถูกกวาดต้อนไปอังวะ
ผู้ดำรงตำแหน่งพระยาพลเทพคนสุดท้าย คือเจ้าพระยาพลเทพ (เฉลิม โกมารกุล ณ นคร)
ในวัฒนธรรมสมัยใหม่.
มีนักแสดงที่รับบทพระยาพลเทพในสงครามเสียกรุงศรีอยุธยาครั้งที่ 2 ได้แก่
วันสากลว่าด้วยชนพื้นเมืองดั้งเดิมของโลก

วันสากลว่าด้วยชนพื้นเมืองดั้งเดิมของโลก  ตรงกับวันที่ 9 สิงหาคมของทุกปีเพื่อส่งเสริมและคุ้มครองสิทธิของประชากรพื้นเมืองของโลก วันนี้ยังรับรองความสำเร็จและการมีส่วนร่วมของชนพื้นเมืองดั้งเดิมเพื่อแก้ไขปัญหาของโลกอย่างการคุ้มครองสิ่งแวดล้อม สมัชชาใหญ่แห่งสหประชาชาติประกาศครั้งแรกในเดือนธันวาคม 2537 เป็นวันแรกที่คณะทำงานสหประชาชาติว่าด้วยชนพื้นเมืองของคณะอนุกรรมการว่าด้วยการส่งเสริมและคุ้มครองสิทธิมนุษยชนในปี 2525
ประวัติ.
ในเดือนธันวาคม พ.ศ. 2535 สมัชชาใหญ่แห่งสหประชาชาติมีมติให้ พ.ศ. 2536 เป็นปีสากลว่าด้วยชนพื้นเมืองดั้งเดิมของโลก
วันสากลว่าด้วยชนพื้นเมืองดั้งเดิมของโลกได้รับการประกาศครั้งแรกจากสมัชชาใหญ่แห่งสหประชาชาติในเดือนธันวาคม พ.ศ. 2537 โดยฉลองทุกปีในช่วงทศวรรษสากลว่าด้วยชนพื้นเมืองดั้งเดิมของโลกครั้งแรก (2538–2547) ใน พ.ศ. 2547 ทางสมัชชาประกาศทศวรรษสากลครั้งที่สองในช่วง พ.ศ. 2548–2558 ที่มีธีม "ทศวรรษแห่งการปฏิบัติและศักดิ์ศรี" ประชาชนจากหลากหลายประเทศได้รับการส่งเสริมให้เข้าร่วมกิจกรรมวันสำคัญนี้ เพื่อเผยแพร่สารของสหประชาชาติเกี่ยวกับชนพื้นเมือง กิจกรรมต่าง ๆ อาจรวมถึงการจัดเวทีให้ความรู้และกิจกรรมในชั้นเรียน เพื่อให้เกิดการเห็นคุณค่าและความเข้าใจเกี่ยวกับชนพื้นเมืองที่ดียิ่งขึ้น
ตามมติที่ 49/214 เมื่อวันที่ 23 ธันวาคม พ.ศ. 2537 สมัชชาใหญ่แห่งสหประชาชาติได้มีมติให้กำหนดให้วันที่ 9 สิงหาคมของทุกปีเป็นวันสากลว่าด้วยชนพื้นเมืองดั้งเดิมของโลก ซึ่งตรงกับวันประชุมครั้งแรกใน พ.ศ. 2525 ของคณะทำงานว่าด้วยชนเผ่าพื้นเมืองแห่งสหประชาชาติในคณะอนุกรรมการว่าด้วยการส่งเสริมและคุ้มครองสิทธิมนุษยชน (Sub-Commission on the Promotion and Protection of Human Rights)
ลี แกรนต์ (นักฟุตบอลเกิด พ.ศ. 2526)

ลี แอนเดอร์สัน แกรนต์ (เกิดวันที่ 27 มกราคม ค.ศ.1983) เป็นอดีตนักฟุตบอลชาวอังกฤษ โดยเล่นในตำแหน่งผู้รักษาประตู
แกรนต์ เคยลงสนามให้กับหลายสโมสร ได้แก่ ดาร์บีเคาน์ตี, เชฟฟีลด์เวนส์เดย์ และเบิร์นลีย์ ก่อนย้ายมาอยู่กับสโตกซิตี ในปี 2016 และย้ายมา แมนเชสเตอร์ยูไนเต็ด ในปี 2018
แกรนต์ ได้ลงสนามให้กับแมนเชสเตอร์ยูไนเต็ดใน ยูฟ่ายูโรปาลีก ฤดูกาล 2019–20 จำนวน 1 นัดในการแข่งขันกับอัสตานา
อำเภอคามิกิตะ

อำเภอคามิกิตะ  เป็นอำเภอที่ตั้งอยู่ในจังหวัดอาโอโมริ ประเทศญี่ปุ่น โดยตั้งอยู่ทางตะวันออกของจังหวัดและทางใต้ของคาบสมุทรชิโมกิตะ
ในปี 2015 อำเภอคามิกิตะ มีพื้นที่ทั้งหมด 1,280.6 ตร.กม. มีประชากรทั้งหมด 105,871 คน ความหนาแน่น 118.26 คน/ตร.กม.
วัดพิชัยสงคราม

วัดพิชัยสงคราม หรือ วัดพิชัย หรือ วัดพิไชย วัดโบราณในเขตเกาะเมืองพระนครศรีอยุธยาในสังกัดคณะสงฆ์ มหานิกาย ตั้งอยู่ที่ ตำบลกะมัง อำเภอพระนครศรีอยุธยา จังหวัดพระนครศรีอยุธยา ปัจจุบันมี พระปลัดตรีพรหม ทีปงฺกโร ผู้ช่วยเจ้าอาวาสเป็นรักษาการเจ้าอาวาส
วัดพิชัยสงครามมีความสำคัญทางประวัติศาสตร์ในช่วงก่อนเสีย กรุงศรีอยุธยา ครั้งที่ 2 เมื่อ สมเด็จพระเจ้าตากสินมหาราช ได้ตีฝ่าวงล้อมของกองทัพพม่าออกไปยัง เมืองจันทบูร จากวัดแห่งนี้ซึ่งขณะนั้นเป็นวัดร้างเมื่อวันที่ 3 มกราคม พ.ศ. 2309 หรือก่อนเสียกรุงได้ไม่นาน
จากนั้นในสมัย กรุงรัตนโกสินทร์ ช่วงรัชกาลที่ 4 – รัชกาลที่ 5 ได้มีชาวบ้านเข้ามาบูรณะปฏิสังขรณ์วัดพิชัยจนกลับมาอยู่ในสภาพที่สมบูรณ์พร้อมกับเปลี่ยนชื่อวัดเป็น วัดพิชัยสงคราม เพื่อเป็นสิริมงคลและเพื่อเป็นการระลึกถึงเหตุการณ์ในครั้งนั้น
วัดพิชัยสงครามได้ขึ้นทะเบียนเป็นโบราณสถานโดย กรมศิลปากร เมื่อ พ.ศ. 2504 โดยวัดพิชัยสงครามมีอดีตเจ้าอาวาสที่มีชื่อเสียงคือ พระครูวิชัยกิจจารักษ์ (อุดม อุตฺตมปฺญโญ) ซึ่งมรณภาพไปเมื่อวันเสาร์ที่ 9 มกราคม พ.ศ. 2565
อำเภอคิตะสึงารุ

อำเภอคิตะสึงารุ  เป็นอำเภอที่ตั้งอยู่ในจังหวัดอาโอโมริ ประเทศญี่ปุ่น โดยตั้งอยู่ทางทิศตะวันออกเฉียงเหนือของจังหวัด
ในปี 2015 อำเภอคิตะสึงารุมีพื้นที่ทั้งหมด 1,280.6 ตร.กม. มีประชากรทั้งหมด 105,871 คน ความหนาแน่น 118.26 คน/ตร.กม.
คิม มิน-กยู (นักแสดง)

คิม มิน-กยู (เกิด 25 ธันวาคม ค.ศ. 1994) เป็นนักแสดงและนายแบบชาวเกาหลีใต้ เขาปรากฏตัวในฐานะผู้ช่วยนักสืบในเรื่อง "ไครม์ซีน 3" เขาได้รับการยอมรับจากการรับบทในละครอิงประวัติศาสตร์เรื่อง "". นอกจากนี้เขายังรับบท คัง จี-อุค ในซีรีส์เกาหลีเรื่อง "แบคสตรีทรู้กกี" (2020)
เยร์ริ มินา

เยร์ริ เฟร์นันโด มินา กอนซาเลซ (เกิดวันที่ 23 กันยายน ค.ศ. 1994) เป็นนักฟุตบอลชาวโคลอมเบีย ปัจจุบันเล่นในตำแหน่งเซ็นเตอร์แบ็กให้กับเอฟเวอร์ตัน และทีมชาติโคลอมเบีย
จอนนี คิม

โจนาธาน ย็อง คิม  เป็นผู้สมัครนักบินอวกาศของนาซาในชั้นปี ค.ศ. 2017 เขาเป็นเนวีซีลสหรัฐที่ปฏิบัติการต่อสู้กว่า 100 ครั้ง เขาเป็นผู้ได้รับซิลเวอร์สตาร์และบรอนซ์สตาร์ (จากความกล้าหาญ) เขาสำเร็จการศึกษาระดับปริญญาด้านคณิตศาสตร์ที่จบการศึกษาระดับเกียรตินิยมอันดับหนึ่งจากมหาวิทยาลัยแซนดีเอโก และปริญญาเอกจากโรงเรียนแพทย์ฮาวาร์ด
ประวัติ.
คิมเกิด 5 กุมภาพันธ์ ค.ศ. 1984 และเติบโตในลอสแอนเจลิส รัฐแคลิฟอร์เนีย เขาได้รับการฝึกฝนและปฏิบัติการในฐานะเนวีซีล เมื่อเสร็จสิ้นการต่อสู้กว่า 100 ครั้ง เขาได้รับซิลเวอร์สตาร์และบรอนซ์สตาร์ด้วยการต่อสู้อย่างกล้าหาญ ภายหลัง เขาสำเร็จการศึกษาด้านคณิตศาสตร์ที่มหาวิทยาลัยแซนดีเอโก และปริญญาทางการแพทย์จากโรงเรียนแพทย์ฮาวาร์ด แล้วเขาก็ได้รับเลือกให้เข้าร่วมกลุ่มนักบินอวกาศนาซา 22 ในปี ค.ศ. 2017
ชีวิตส่วนตัว.
ความชื่นชอบของคิมคือการใช้เวลาอยู่กับครอบครัว, เป็นอาสาสมัครกับองค์กรทหารผ่านศึกที่ไม่หวังผลกำไร, การให้คำปรึกษาทางวิชาการ, การออกกำลังกาย และการเรียนรู้ทักษะใหม่ ๆ
การศึกษา.
เขาสำเร็จการศึกษาจากโรงเรียนมัธยมแซนตามอนิกา รัฐแคลิฟอร์เนีย ในแซนตามอนิกา รัฐแคลิฟอร์เนีย ค.ศ. 2002 คิมได้รับปริญญาตรีด้านคณิตศาสตร์ด้วยเกียรตินิยมอันดับหนึ่งจากมหาวิทยาลัยแซนดีเอโกใน ค.ศ. 2012 นอกจากนี้เขายังได้รับปริญญาเอกแพทยศาสตร์จากโรงเรียนแพทย์ฮาวาร์ดใน ค.ศ. 2016 คิมเคยเข้ารับการฝึกงานด้านการแพทย์ที่หอพักแพทย์ฉุกเฉินในเครือฮาวาร์ด ณ โรงพยาบาลทั่วไปรัฐแมสซาชูเซตส์ และโรงพยาบาลหญิงบริกแฮม ในบอสตัน รัฐแมสซาชูเซตส์ เมื่อ ค.ศ. 2017
ประสบการณ์ทางทหาร.
คิมสมัครเป็นทหารนาวีหลังจากสำเร็จการศึกษาจากโรงเรียนมัธยมแซนตามอนิกา หลังจากผ่านค่ายฝึกกองทัพเรือ คิมได้รายงานตัวต่อหน่วยทำลายใต้น้ำพื้นฐาน/น้ำ/ฟ้า/ฝั่ง (ซีล) โดยทำการฝึกที่โคโรนาโด รัฐแคลิฟอร์เนีย และสำเร็จการศึกษาจาก หน่วยทำลายใต้น้ำพื้นฐาน/น้ำ/ฟ้า/ฝั่ง/ซีล คลาส 247 หลังจากผ่านหลักสูตรซีล เขาได้รับมอบหมายให้เป็นผู้ดำเนินการปฏิบัติการพิเศษให้แก่ซีลทีมสาม เขาทำหน้าที่เป็นเสนารักษ์, พลซุ่มยิง, ต้นหน และคนชี้เกี่ยวกับปฏิบัติการรบกว่า 100 แห่ง ซึ่งครอบคลุมการแปรแถวสู่ตะวันออกกลางสองครั้งก่อนที่จะยอมรับโครงการการว่าจ้างของกองทัพเรือในปี ค.ศ. 2009 คิมได้รับมอบหมายจากหน่วยทหารนาวิกโยธินกำลังสำรอง (NROTC) เข้าสู่ทหารเหล่าแพทย์หลังจากสำเร็จการศึกษาจากมหาวิทยาลัยแซนดีเอโกในปี ค.ศ. 2012 จากนั้น ในช่วงเวลาที่เขาเลือกไปสู่โครงการอวกาศในเดือนมิถุนายน ค.ศ. 2017 คิมได้เป็นแพทย์ประจำตัวในเวชศาสตร์ฉุกเฉิน กับพันธมิตรด้านการดูแลสุขภาพที่โรงพยาบาลทั่วไปรัฐแมสซาชูเซตส์
ประสบการณ์นาซา.
คิมเข้ารายงานตัวทำหน้าที่ในเดือนสิงหาคม ค.ศ. 2017 เพื่อเริ่มฝึกอบรมเป็นเวลาสองปีในฐานะนักบินอวกาศ เมื่อเสร็จสิ้น เขาจะได้รับมอบหมายหน้าที่ด้านเทคนิคในสำนักงานนักบินอวกาศ ในขณะที่เขากำลังรอการมอบหมายเที่ยวบิน
บำเหน็จและเกียรติประวัติ.
ปฏิบัติการพิเศษสมาคมแพทย์ ค.ศ. 2006 แพทย์สงครามพิเศษกองทัพเรือแห่งปี; ผู้ได้รับทุนทิลแมน ค.ศ. 2012
ญาติไดโนเสาร์เจ้าเล่ห์ 4

ญาติไดโนเสาร์เจ้าเล่ห์ 4  เป็นแอนิเมชันประเภทหนังแผ่นปี 1996 ผลิตโดยยูนิเวอร์ซัลแอนิเมชั่นสตูดิโอ และกำกับโดยรอย อัลเลน สมิธโดยเป็นครั้งสุดท้ายที่สมิธเป็นคนกำกับญาติไดโนเสาร์เจ้าเล่ห์  ถึงแม้ว่าจะได้กระแสตอบรับที่ไม่ค่อยดีแต่ก็เสนอชื่อเข้าชิงแอนนี่อวอร์ดสองรางวัล
การตอบรับ.
โจ เลย์ดอน ได้แนะนำหนังนี้สำหรับเด็กที่ชอบดูรายการบาร์นี่และผองเพื่อน ส่วนทีวีไกด์ได้ให้เรตไป 2/5 ดาว และไมเคิล สอวเตอร์จากเอนเตอร์เทนเมนต์วีกลีได้ให้เกรด "B" ในเดือนสิงหาคม ค.ศ.2014 นิวยอร์กโพสต์ได้จัดอันดับภาพยนตร์ญาติไดโนเสาร์เจ้าเล่ห์ทั้ง 13 เรื่องแล้วให้เรื่องนี้อยู่ในอันดับ 7 และทางนิวยอร์กโพสต์ได้ยกย่องตัวละครที่ชื่ออลีในการใส่ "พลังแห่งความเป็นสตรีเล็กน้อย"
กาเมร่า

กาเมร่า  เป็นภาพยนตร์สัตว์ประหลาดของญี่ปุ่นแนวโทกูซัตสึ ออกฉายครั้งแรกในปี ค.ศ. 1965 โดยไดเอะฟิลม์ในชื่อ กาเมร่า เดอะไจแอนท์มอนสเตอร์ ซึ่งผลิตขึ้นเพื่อต่อสู้กับความสำเร็จของโตโฮ เรื่องก็อตซิลลา อย่างไรก็ตาม กาเมร่า ได้รับชื่อเสียงและความเป็นไอคอนญี่ปุ่นด้วยตัวเอง ตัวละครนี้ ยังได้ปรากฏตัวในสื่ออื่น ๆ เช่น หนังสือการ์ตูน และวิดีโอเกม
ในสหรัฐอเมริกา กาเมร่า ประสบความสำเร็จในช่วงทศวรรษที่ 1970 เนื่องจากความนิยมที่เพิ่มขึ้นผ่านสถานีโทรทัศน์ UHF ซึ่งมีการแสดงโชว์ในรายการช่วงบ่ายวันเสาร์ Creature Double Feature และในช่วงทศวรรษที่ 1990 เมื่อภาพยนตร์ห้าเรื่องของ Gamera มีจุดเด่นในรายการโทรทัศน์ Mystery Science Theater 3000
รายชื่อตอน.
ยุคโชวะ
ยุคเฮย์เซย์
ยุคมิลเลนเนี่ยม
สถานีโทรทัศน์เอเชียอาคเนย์

สถานีโทรทัศน์เอเชียอาคเนย์ (เขมร:ស្ថានីយទូរទស្សន៍អាស៊ីអាគ្នេយ៍) หรือ SEA TV เป็นสถานีโทรทัศน์ในประเทศกัมพูชา ซึ่งมีสากลวิทยาลัยกัมพูชา เป็นเจ้าของคลื่นความถี่และผู้ดำเนินการออกอากาศ เริ่มออกอากาศครั้งแรกในปี พ.ศ. 2553 จากเสาส่งภายในสากลวิทยาลัยกัมพูชา กรุงพนมเปญ (ร่วมกับสถานีวิทยุกระจายเสียงเอเชียอาคเนย์ เอฟเอ็ม 106 เมกะเฮิร์ตซ์) ทางช่อง 31 ระบบยูเอชเอฟ ด้วยกำลังส่งออกอากาศ 20 กิโลวัตต์ ครอบคลุมพื้นที่ราชธานีพนมเปญและจังหวัดใกล้เคียงในรัศมี 160 กิโลเมตร และมีสถานีลูกข่ายครอบคลุม 25 จังหวัดของกัมพูชา
สถานีฯนำเสนอรายการเพื่อการศึกษา ส่งเสริมศิลปวัฒนธรรม และให้บริการข้อมูลข่าวสารที่เป็นประโยชน์ต่อผู้ชม นอกจากนี้ยังมีรายการบันเทิง เช่น คอนเสิร์ต ละครโทรทัศน์ รวมถึงถ่ายทอดสดกีฬา เช่น มวยประดั่ญเสรี ฯลฯ รวมถึงเป็นสถานที่ฝึกปฎิบัติงานของนักศึกษาคณะสื่อและการสื่อสารของสากลวิทยาลัยกัมพูชาอีกด้วย
จ้าว หย่งซิน

จ้าว หย่งซิน (เกิด 31 พฤษภาคม 1963) มีชื่อเดิมในการแสดงว่า 趙詠馨 โดยเธอมีชื่อจริงว่า 趙永信 (ชื่อเดียวกันแต่แตกต่างกันตรงตัวสะกด) เป็นนักแสดงหญิงที่มีชื่อเสียงในไต้หวัน เธอเกิดที่กรุงไทเป ประเทศไต้หวัน โดยมีถิ่นฐานจากเมืองเกาหมี่ มณฑลชานตง ปัจจุบันอาศัยอยู่ในเขตปันเฉียว เมืองนิวไทเป เธอเป็นบัณฑิตคนแรกของโรงเรียนศิลปะกั่วกวัง
ในปี ค.ศ. 1983 เธอแสดงละครเรื่องแรกคือเรื่อง 玉女神笛 ทำให้เธอได้รับรางวัลจากงานประกาศรางวัลระฆังทอง ครั้งที่ 19 ในปีถัดมา คือรางวัลนักแสดงหน้าใหม่ยอดเยี่ยม นอกจากนี้เธอยังแสดงในละครโทรทัศน์ที่สร้างจากนวนิยายของนักเขียนหญิง ชองเหยา อีกหลายเรื่อง เธอกลายเป็นที่นิยมในวงการบันเทิงด้วยภาพลักษณ์ของ "Jade Girl Idol"
ตั้งแต่เดือนมกราคม ค.ศ. 2014 จ้าว หย่งซิน เป็นโปรดิวเซอร์ละครของ Daai TV ทั้งหมด 3 เรื่องและร่วมแสดงในผลงานของเธอเอง ในเวลาเดียวกัน เธอได้ก่อตั้งสตูดิโอส่วนตัวของเธอชื่อ Forever Warm Studio (永遠溫馨工作室) เพื่อผลิตผลงานละครยาว
คดีเมาแล้วขับ.
เมื่อเวลาประมาณ 14.00 น. วันที่ 4 มีนาคม ปี ค.ศ. 2011 จ้าว หย่งซิน ขับรถเมอร์เซเดสเบนซ์ สีขาว ชนกับรถเก๋งสีดำซึ่งขับโดยผู้หญิงนามสกุล สฺวี บนถนนจงเจิ้ง ในเขตซานเสีย ใกล้บ้านของเธอ ทั้งสองฝ่ายต่างตกใจแต่ไม่ได้รับบาดเจ็บ เมื่อจ้าว หย่งซิน วัดแอลกอฮอล์สูงถึง 0.97 มก. เกิน 0.55 มก. ตามที่กฎหมายกำหนด จ้าว หย่งซิน ถูกย้ายไปที่สำนักงานอัยการเขตปานเฉียว เพื่อทำการตรวจสอบ สำนักงานอัยการเขตปานเฉียวถือว่าไม่มีฝ่ายใดได้รับบาดเจ็บ และจ้าว หย่งซินยังแสดงความเสียใจอย่างสุดซึ้งและยอมให้ดำเนินคดีโดยถูกระงับใบขับขี่เป็นเวลาหนึ่งปี แต่ต้องเขียนจดหมายสำนึกผิดและบริจาคเงิน 80,000 หยวน (400,000 บาท) ให้กับองค์กรการกุศลที่กำหนดโดยอัยการ จ้าว หย่งซินได้รับแจ้งคำตัดสินและยอมรับคำตัดสินด้วยความยินดี เธอกล่าวว่า "ฉันได้ทำในสิ่งที่ไม่ดี ฉันละอายใจ และฉันจะไม่ทำมันอีก"
ชีวิตส่วนตัว.
เจ้าหย่งซินเข้าพิธีสมรสกับ เว่ยซุง ซึ่งเป็นนักแสดงด้วยกันเมื่อวันที่ 3 กันยายน ค.ศ. 2006
เคานต์โอลัฟแห่งโรเซินบอร์ก

เคานต์โอลัฟแห่งโรเซินบอร์ก  ประสูติเมื่อวันที่ 10 มีนาคม ค.ศ. 1923 เป็นพระโอรสพระองค์สุดท้องใน เจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระอนุชาใน เจ้าหญิงคาโรลีเนอ-มาทิลเดอแห่งเดนมาร์ก พระมาตุลาใน เจ้าหญิงเอลิซาเบธแห่งเดนมาร์ก 
พระนาม โอลัฟนั้น ตามภาษาเดนมาร์ก สะกดว่า Oluf ซึ่งคล้ายๆกับชื่อ โอลาฟ ซึ่งสะกดว่า Olaf ในปี ค.ศ. 1948 ทรงสละพระอิสริยยศและพระฐานันดรศักดิ์ และใช้พระนามและพระยศที่ เคานต์แห่งโรเซินบอร์ก ทรงเสกสมรสครั้งแรกเมื่อวันที่ 4 กุมภาพันธ์ ค.ศ. 1948 กับ แอนนี เฮเลน ดอริต พุกเกรซ-มิลเลอร์ และหย่าร้างเมื่อปี ค.ศ. 1977 ไม่มีพะะบุตร ต่อมาเสกสมรสครั้งที่ 2 กับ ริส วูฟ เจนนิเซน เมื่อปี ค.ศ. 1982 และหย่าร้างในปี ค.ศ. 1983 มีพระบุตร 2 ท่านคือ
เคานต์โอลัฟแห่งโรเซินบอร์ก สิ้นพระชนม์เมื่อวันที่ 19 ธันวาคม ค.ศ. 1990 สิริชันษา 67 ปี
เจ้าพระยาจักรี (ครุฑ)

เจ้าพระยาจักรี (ครุฑ) ขุนนางในอาณาจักรอยุธยาซึ่งได้ดำรงตำแหน่งอัครมหาเสนาบดีที่ สมุหนายก ในรัชสมัยของ สมเด็จพระเจ้าสุริเยนทราธิบดีและสมเด็จพระที่นั่งท้ายสระ
เจ้าพระยาจักรีท่านนี้มักถูกเรียกว่า เจ้าพระยาจักรีโรงฆ้อง เพราะเรือนที่ท่านอาศัยอยู่ตั้งอยู่ใกล้กับโรงทำฆ้อง ซึ่งท่านมีบทบาทสำคัญในประวัติศาสตร์ เนื่องจากท่านเป็นพระบิดาบุญธรรมของสมเด็จพระเจ้ากรุงธนบุรี
ในวัฒนธรรมสมัยนิยม.
มีนักแสดงผู้รับบท เจ้าพระยาจักรี (ครุฑ) ได้แก่
เจ้าชายเอริก เคานต์แห่งโรเซินบอร์ก

เจ้าชายเอริก เคานต์แห่งโรเซินบอร์ก  (เดิม:เจ้าชายเอริกแห่งเดนมาร์ก) ประสูติเมื่อวันที่ 11 พฤศจิกายน 2433 ทรงเป็นพระโอรสพระองค์ที่ 3 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก
พระองค์เสกสมรสกับ ลูอีส ฟรานซิส บรูซ การเสกสมรสในครั้งนี้ทำให้พระองค์ต้องสละพระอิสริยยศ เจ้าชายแห่งเดนมาร์กไป งานเสกสมรสจัดขึ้น ณ ออตตาวา เมื่อวันที่ 11 กุมภาพันธ์ 2467 ทรงได้รับพระนามใหม่จาก พระเจ้าคริสเตียนที่ 9 แห่งเดนมาร์ก เป็น เจ้าชายเอริก เคานต์แห่งโรเซินบอร์ก และยังคงมีพระบรมราชโองการให้คงพระฐานันดรไฮเนสเหมือนเดิม ต่อมาพระองค์และพระชายาทรงหย่ากันในปี 2490 โดยอดีตพระชายาได้สมรสใหม่กับ ทอคิดส์ จูเบิร์ก แต่ไม้มีบุตรร่วมกัน พระองค์และอดีตพระชายามีพระบุตรดังนี้
พระองค์สิ้นพระชนม์เมื่อวันที่ 3 กันยายน 2493 ณ โคเปนเฮเกน สิริพระชันษา 59 ชันษา
เศรษฐกิจสงคราม

เศรษฐกิจสงคราม  เป็นกลุ่มการสำรองซึ่งรัฐสมัยใหม่ใช้เพื่อระดมเศรษฐกิจสำหรับการผลิตยามสงคราม มาตรการที่ใช้ เช่น การเพิ่มอัตราเทย์เลอร์ (Taylor rate) ตลอดจนการใช้โครงการจัดสรรทรัพยากร แน่นอนว่าทุกประเทศมีการจัดโครงแบบเศรษฐกิจของตนใหม่ต่างวิธีกัน
หลายรัฐเพิ่มรดับการวางแผนเศรษฐกิจระหว่างสงคราม ในหลายกรณีรวมไปถึงการปันส่วน การเกณฑ์ทหารเพื่อการป้องกันภัยฝ่ายพลเรือน เช่น กองทัพบกสตรีและเบวินบอยส์ในสหราชอาณาจักรระหว่างสงครามโลกครั้งที่สอง
ระหว่างสถานการณ์สงครามเบ็ดเสร็จ คู่สงครามมักถือสิ่งปลูกสร้างและที่ตั้งบางแห่งเป็นเป้าหมายสำคัญ การปิดล้อมของฝ่ายสหภาพ การเดินทัพสู่ทะเลของพลเอกวิลเลียม เชอร์แมนของฝ่ายสหภาพระหว่างสงครามกลางเมืองอเมริกา และการทิ้งระเบิดทางยุทธศาสตร์ซึ่งนครและโรงงานฝ่ายข้าศึกระหว่างสงครามโลกครั้งที่สองล้วนเป็นตัวอย่างของสงครามเบ็ดเสร็จ
ว่าด้วยฝ่ายอุปทานรวม มโนทัศน์เศรษฐกิจสงครามถูกเชื่อมโยงกับมโนทัศน์ "ลัทธิเคนส์ทหาร" (military Keynesianism) ซึ่งงบประมาณทางทหารของรัฐบาลรักษาเสถียรภาพของวัฏจักรและความผันผวนทางธุรกิจ หรือใช้เพื่อรับมือกับภาวะเศรษฐกิจถดถอย หรือทั้งสองอย่าง
ทางฝ่ายอุปสงค์ มีการสังเกตว่าบางครั้งสงครามมีผลเร่งความก้าวหน้าของเทคโนโลยีถึงขนาดที่เศรษฐกิจหนึ่งมีความแข็งแรงมากขึ้นหลังสงคราม โดยเฉพาะอย่างยิ่งหากสามารถหลบเลี่ยงการทำลายล้างอันเกี่ยวข้องกับสงครามได้ ตัวอย่างเช่น สหรัฐในสงครามโลกครั้งที่หนึ่งและสงครามโลกครั้งที่สอง ทว่านักเศรษฐศาสตร์บางคนแย้งว่าสภาพสิ้นเปลืองของงบประมาณทางทหารสุดท้ายจะส่งผลเสียต่อความก้าวหน้าทางเทคโนโลยี
กลุ่มอุตสาหกรรมทหาร

กลุ่มอุตสาหกรรมทหาร (ย่อ MIC) เป็นพันธมิตรอย่างไม่เป็นทางการระหว่างกองทัพและอุตสาหกรรมป้องกันประเทศซึ่งสนองแก่กองทัพของประเทศหนึ่ง ซึ่งถูกมองว่ามีผลประโยชน์ร่วมกันซึ่งมีอิทธิพลต่อนโยบายสาธารณะ ปัจจัยขับเคลื่อนเบื้องหลังความสัมพันธ์นี้ระหว่างรัฐบาลและบรรษัทฝักใฝ่การป้องกันประเทศคือทั้งสองฝ่ายได้ประโยชน์ คือ ฝ่ายหนึ่งได้อาวุธสงคราม และอีกฝ่ายหนึ่งได้รับค่าจ้างจากการสนองอาวุธนั้น คำนี้มักใช้พาดพิงระบบเบื้องหลังกองทัพสหรัฐมากที่สุด ซึ่งเป็นประเทศที่แพร่หลายที่สุด และได้รับความนิยมหลังมีการใช้คำนี้ในสุนทรพจน์อำลาตำแหน่งของประธานาธิบดีดไวต์ ดี. ไอเซนฮาวร์ เมื่อวันที่ 17 มกราคม 1961 ในปี 2011 ในแง่จำนวนสัมบูรณ์ สหรัฐใช้งบประมาณด้านกองทัพมากกว่าประเทศที่ใช้งบประมาณลำดับรองลงมา 13 ประเทศรวมกัน
ในบริบทสหรัฐ บางทีการเรียกชื่อขยายรวมเป็นกลุ่มอุตสาหกรรมทหาร–รัฐสภา (military–industrial–congressional complex, ย่อ: MICC) โดยเพิ่มรัฐสภาสหรัฐเป็นความสัมพันธ์สามเส้าซึ่งได้ชื่อว่า สามเหลี่ยมเหล็ก ความสัมพันธ์นี้รวมการบริจาคทางการเมือง ความเห็นชอบทางการเมืองสำหรับรายจ่ายทางทหาร การวิ่งเต้นเพื่อสนับสนุนระบบข้าราชการประจำ และการควบคุมดูแลอุตสาหกรรมทหาร หรืออาจรวมถึงเครือข่ายสัญญาและการไหลของเงินและทรัพยากรในหมู่ปัจเจกบุคคลตลอดจนบรรษัทและสถาบันผู้รับเหมาป้องกันประเทศ ผู้รับเหมาทหารเอกชน กระทรวงกลาโหม รัฐสภาและฝ่ายบริหาร
สงครามการค้าจีน–สหรัฐ

สงครามการค้าจีน–สหรัฐหมายความถึงการริเริ่มภาษีศุลกากรกับสินค้าที่ค้าขายระหว่างประเทศจีนและสหรัฐ วันที่ 6 กรกฎาคม พ.ศ. 2561 สหรัฐตั้งภาษีศุลกากร 25% ต่อสินค้าจีนมูลค่า 34,000 ล้านดอลลาร์สหรัฐ เป็นส่วนหนึ่งของนโยบายพิกัดอัตราใหม่ของประธานาธิบดีสหรัฐ ดอนัลด์ ทรัมป์ ซึ่งทำให้จีนตอบโต้ด้วยการตั้งภาษีศุลกากรขนาดเท่ากันต่อผลิตภัณฑ์ของสหรัฐ ไม่นานจากนั้นในวันที่ 10 กรกฎาคม สำนักงานผู้แทนการค้าสหรัฐจัดพิมพ์รายการผลิตภัณฑ์จีนมูลค่า 200,000 ล้านดอลลาร์สหรัฐที่จะอยู่ภายใต้พิกัดอัตราที่เสนอใหม่ 10% ตามคำสั่งของประธานาธิบดีทรัมป์ จีนตอบโต้ด้วยการประกาศประณามพิกัดอัตราที่เสนอใหม่ว่า "ไร้เหตุผล" และ "ยอมรับไม่ได้อย่างสิ้นเชิง" รัฐบาลทรัมป์ว่าพิกัดอัตราดังกล่าวมีความจำเป็นเพื่อคุ้มครองความมั่นคงของชาติและทรัพย์สินทางปัญญาของธุรกิจสหรัฐ และเพื่อลดการขาดดุลการค้าของสหรัฐกับจีน ในเดือนสิงหาคม 2560 ทรัมป์เปิดการสอบสวนอย่างเป็นทางการในเรื่องการโจมตีทรัพย์สินทางปัญญาของสหรัฐและพันธมิตร ซึ่งทำให้สหรัฐเสียหายเป็นมูลค่าประเมินไว้ระหว่าง 225,000 ถึง 600,000 ล้านดอลลาร์สหรัฐต่อปี
รัฐบาลทรัมป์อาศัยอำนาจบางส่วนตามมาตรา 301 แห่งรัฐบัญญัติการค้า ค.ศ. 1974 เพื่อป้องกันสิ่งที่อ้างว่าเป็นวัตรการค้ามิชอบและการโจรกรรมทรัพย์สินทางปัญญา กฎหมายให้อำนาจประธานาธิบดีกำหนดค่าปรับหรือบทลงโทษอื่นต่อคู่ค้าฝ่ายเดียวได้หากถือว่าทำร้ายผลประโยชน์ทางธุรกิจของสหรัฐโดยมิชอบ ในเดือนเมษายน 2561 สหรัฐกำหนดพิกัดอัตราต่อสินค้านำเข้าเหล็กกล้าและอะลูมิเนียมจากจีน ตลอดจนแคนาดาและประเทศในสหภาพยุโรป
แม้การริเริ่มภาษีศุลกากรกับสินค้าที่ค้าขายระหว่างประเทศจีนและสหรัฐจะเริ่มตั้งแต่ 6 กรกฎาคม พ.ศ. 2561 แต่สงครามการค้าจีน-สหรัฐครั้งรุนแรงที่สุดได้เริ่มในวันที่ 12 เมษายน พ.ศ. 2568 เมื่อประเทศจีนภายใต้ ประธานาธิบดี สี จิ้นผิง ประกาศเก็บภาษีศุลกากรต่อสหรัฐอเมริกาที่ 125% เช่นเดียวกับที่ ดอนัลด์ ทรัมป์ ประธานาธิบดีสหรัฐอเมริกาเรียกเก็บภาษีศุลกากรต่อประเทศจีน 145% อัตราภาษีดังกล่าวทำให้เกิดการเลิกการค้าขายระหว่างประเทศสหรัฐอเมริกากับประเทศจีน นอกจากนั้นประเทศจีนยังขอให้ประชาชนระมัดระวังการทำให้เสียอวัยวะ หลังความสัมพันธ์เลวร้ายลง สำนักงานภาพยนตร์แห่งชาติจีนสั่งยกเลิกการภาพยนตร์ฮอลลีวูดทั้งหมดจากสหรัฐอเมริกาโดยให้มีผลทันที
สาย ฌุม

สมเด็จวิบุลเสนาภักดี สาย ฌุม (เกิด 5 กุมภาพันธ์ ค.ศ. 1945) เป็นนักการเมืองชาวกัมพูชา อดีตประธานพฤฒสภากัมพูชา และรองประธานคณะกรรมการถาวรพรรคประชาชนกัมพูชา อดีตรองประธานพฤฒิสภาคนที่ 1 อดีตรองประธานรัฐสภาคนที่ 2 อดีตสมาชิกรัฐสภาจังหวัดกำปงสปือ ตั้งแต่ปี ค.ศ.1994-2012 
สาย สำอัล บุตรชายของเขาได้รับการแต่งตั้งให้เป็นรัฐมนตรีกระทรวงสิ่งแวดล้อมตั้งแต่ ค.ศ.2003
เจ้ามหาอุปราชบุญคง

เจ้ามหาอุปราชบุญคง เป็นเจ้ามหาอุปราชพระองค์สุดท้ายแห่งราชอาณาจักรหลวงพระบาง
พระองค์ประสูติเมื่อ พ.ศ. 2400 ทรงเป็นพระโอรสของเจ้าสุวรรณพรหมากับหม่อมคำบัว พระบิดาของท่านมีฐานะเป็นเจ้ามหาอุปราชในรัชกาลพระเจ้ามหินทรเทพนิภาธรแห่งหลวงพระบาง และเป็นพระนัดดาในเจ้ามหาอุปราชอุ่นแก้ว เจ้ามหาอุปราชในรัชกาลเจ้าสุกเสริมแห่งหลวงพระบาง ถือเป็นผู้สืบสันตติวงศ์สายตรงแห่งตำแหน่งอุปราช (รองเจ้ามหาชีวิต) หรือวังหน้าแห่งราชอาณาจักรหลวงพระบาง ทรงได้รับพระราชทานสัญญาบัตรจากพระบาทสมเด็จพระจุลจอมเกล้าเจ้าอยู่หัว พระเจ้ากรุงสยาม ให้มีฐานันดรศักดิ์เป็นเจ้าราชภาคิไนยเมื่อ พ.ศ. 2426 ทรงได้รับตำแหน่งเจ้ามหาอุปราชแห่งหลวงพระบางเมื่อ พ.ศ. 2432 
หลังเกิดวิกฤตการณ์ ร.ศ. 112 พระองค์ได้มีบทบาทสำคัญในการส่งกองทหาร (โดยการสนับสนุนจากฝรั่งเศส) เข้ายึดครองดินแดนฝั่งขวาของแม่น้ำโขงฝั่งตรงข้ามเมืองหลวงพระบาง อันประกอบด้วยเมืองปากลาย เมืองไชยบุรี และเมืองหงษา (ปัจจุบันคือแขวงไชยบุรีในประเทศลาว) ได้เป็นผู้สำเร็จราชการในดินแดนดังกล่าวเมื่อ พ.ศ. 2439 และผลักดันให้สยามต้องสละอำนาจอธิปไตยเหนือดินแดนดังกล่าวให้แก่อินโดจีนของฝรั่งเศสจนสำเร็จเมื่อ พ.ศ. 2446 โดยมีผลบังคับตามสนธิสัญญาสยาม–ฝรั่งเศส ร.ศ. 122 และเป็นส่วนหนึ่งของแนวเขตแดนไทย-ลาว ที่ยังคงใช้อยู่ในปัจจุบัน
ในช่วง พ.ศ. 2454 ถึง พ.ศ. 2463 พระองค์ทรงดำรงตำแหน่งสมาชิกสภาการปกครอง (คณะรัฐบาล) แห่งอินโดจีนของฝรั่งเศส
เจ้ามหาอุปราชบุญคงสิ้นพระชนม์เมื่อวันที่ 26 กรกฎาคม พ.ศ. 2463 
ครอบครัว.
เจ้ามหาอุปราชบุญคงทรงมีพระชายา ชายา และหม่อมห้ามรวม 14 ท่าน ปรากฏชื่อในหนังสือ "เจ้าเพชรราช บุรุษเหล็กแห่งราชอาณาจักรลาว" จำนวน 10 ท่าน ได้แก่
ทรงมีพระโอรส 11 พระองค์ และพระธิดา 13 พระองค์ ดังนี้
แม่น้ำมารีกีนา

แม่น้ำมารีกีนา (ตากาล็อก: Ilog Marikina) เป็นแม่น้ำสายหนึ่งในเมโทรมะนิลา ประเทศฟิลิปปินส์ โดยเป็นลำน้ำสาขาของแม่น้ำปาซิก ต้นน้ำตั้งอยู่ที่ภูเขาซีเอร์รา มาเดรในจังหวัดรีซัล
แม่น้ำมารีกีนาเป็นเส้นทางขนส่งที่สำคัญในยุคอาณานิคมของสเปน แต่ได้ถูกลดทอนความสำคัญลงอันเนื่องจากการก่อสร้างทางหลวงแผ่นดิน การขาดเรือขนส่งและการทำลายป่าริมแม่น้ำทำให้มีการจัดตั้งเขตปกป้องลุ่มน้ำมารีกีนาตอนบน
ปัจจุบันแม่น้ำมารีกีนามีปัญหามลพิษทางน้ำ เนื่องจากความไม่ใส่ใจด้านสิ่งแวดล้อมของประชาชน และการพัฒนาอุตสาหกรรม
วินสตัน รีด

วินสตัน วีเรมู รีด (เกิด 3 กรกฎาคม ค.ศ. 1988) เป็นนักฟุตบอลอาชีพชาวนิวซีแลนด์ ปัจจุบันลงเล่นตำแหน่งกองหลังให้กับเวสต์แฮมยูไนเต็ด และเป็นกัปตันของทีมชาตินิวซีแลนด์
"ประตูของทีมชาตินิวซีแลนด์ขึ้นต้นก่อน"
อิสนิลอน ฮาปิลอน

อิสนิลอน โตโตนิ ฮาปิลอน (18 มีนาคม ค.ศ. 1966 หรือ 10 มีนาคม ค.ศ. 1968 – 16 ตุลาคม ค.ศ. 2017) ยังเป็นที่รู้จักโดย"ชื่อในสงคราม" คือ อะบู อับดุลละห์ อัล-ฟิลิปินี (อะบู อับดุลละห์ ชาวฟิลิปปินส์) เป็นผู้ทำสงครามอิสลามชาวฟิลิปปินส์ร่วมกับไอซิส
เขาเคยเป็นหัวหน้ากลุ่มอะบูซัยยาฟ ก่อนที่กองพันของพวกเขาให้คำมั่นสัญญาว่าจะจงรักภักดีต่ออะบู บักร์ อัลบัฆดาดี
ใน"อัลนาบา" ซึ่งเป็นจดหมายข่าวประจำสัปดาห์ของไอเอสไอแอลฉบับเดือนเมษายน ค.ศ. 2016 กล่าวว่าฮาปิลอนได้รับการแต่งตั้งให้เป็น "ประมุขแห่งกองกำลังรัฐอิสลามทั้งหมดในฟิลิปปินส์"
และในตอนเช้าของวันที่ 16 ตุลาคม ค.ศ. 2017 เขาถูกสังหารโดยกองทัพฟิลิปปินส์ในยุทธการที่มาราวี พร้อมกับโอมาร์ เมาเต
หลอดลมฝอยอักเสบ

หลอดลมฝอยอักเสบ  คือภาวะที่มีการอักเสบของหลอดลมส่วนล่างซึ่งมีขนาดเล็กเรียกว่าหลอดลมฝอย มักเกิดจากการติดเชื้อไวรัส ส่วนใหญ่พบในเด็กอายุน้อยกว่า 2 ปี ผู้ป่วยจะมีอาการไข้ ไอ น้ำมูกไหล หายใจมีเสียงหวีด และหายใจลำบาก หากมีอาการรุนแรงอาจมีอาการหอบเหนื่อย สังเกตได้จากการที่มีปีกจมูกบาน หายใจมีเสียงอุดกั้น หรือมีหน้าอกบุ๋มขณะหายใจ หากไม่สามารถกินอาหารหรือน้ำได้เพียงพออาจมีอาการแสดงของภาวะขาดน้ำร่วมด้วย
เชื้อที่เป็นสาเหตุที่พบบ่อยคือไวรัสอาร์เอสวี (72%) หรือไวรัสหวัด (26%) การวินิจฉัยทำได้โดยพิจารณาจากอาการ การตรวจพิเศษอย่างอื่นเช่นการตรวจเอกซเรย์ปอดหรือการตรวจเพาะเชื้อไวรัสมักไม่มีความจำเป็น
โรคนี้ไม่มีวิธีรักษาจำเพาะ ผู้ป่วยส่วนใหญ่สามารถรักษาแบบประคับประคองอาการได้ที่บ้าน บางรายอาจต้องนอนรักษาในโรงพยาบาลเพื่อใช้ออกซิเจน ให้สารน้ำทางหลอดเลือดดำ หรือเพื่อเสริมอาหาร ข้อมูลจากการวิจัยในปัจจุบันบ่งชี้ว่าการพ่นด้วยสารละลายน้ำเกลือความเข้มข้นสูงอาจช่วยได้ ส่วนการรักษาอื่นๆ เช่น ยาปฏิชีวนะ ยาต้านไวรัส ยาขยายหลอดลม หรือการพ่นด้วยอะดรีนาลีน ยังไม่มีข้อมูลชัดเจนว่าจะใช้ได้ผล
เด็กราว 10-30% จะเคยป่วยเป็นหลอดลมฝอยอักเสบอย่างน้อยหนึ่งครั้งก่อน 2 ปี โรคนี้พบได้บ่อยในฤดูหนาว ในรายที่ต้องนอนรักษาในโรงพยาบาลจะมีอัตราการเสียชีวิตประมาณ 1% โรคนี้มีการระบาดเป็นระยะ การระบาดครั้งที่มีบันทึกไว้เกิดขึ้นเมื่อทศวรรษ 1940
ลีกเอิง ฤดูกาล 2018–19

ลีกเอิง ฤดูกาล 2018–19 หรือ ลีกเอิงกงฟงอามา ตามชื่อผู้สนับสนุน, เป็นการแข่งขันฟุตบอลลีกเอิง ฤดูกาลที่ 81 เริ่มการแข่งขันระหว่างวันที่ 10 สิงหาคม ค.ศ. 2018 จนถึง 24 พฤษภาคม ค.ศ. 2019 โดยเป็นฤดูกาลแรกที่ใข้วีเออาร์
ปารีแซ็ง-แฌร์แม็ง เป็นแชมป์จากฤดูกาลที่ผ่านมา และสามารถคว้าแชมป์ได้ในฤดูกาลนี้อีกครั้งเป็นสมัยที่ 8 ในวันที่ 21 เมษายน หลังจาก ล็อสก์ลีล เสมอกับ ตูลูซ 0–0
เพลย์ออฟตกชั้น.
ดีฌง ทีมลำดับที่ 18 ในลีกเอิงจะต้องแข่งขันการเพลย์ออฟตกชั้นกับ ล็องส์ ทีมผู้ชนะการเพลย์ออฟเลื่อนชั้นของ ลีกเดอ โดยแข่งขันในรูปแบบเหย้า-เยือนสองนัด
"ดีฌง ชนะด้วยผลรวมสองนัดที่ 4–2 ทำให้พวกเขาได้ลงเล่นอยู่ในลีกเอิงต่อไปในฤดูกาลหน่า"
สถิติตลอดฤดูกาล.
<templatestyles src="Col-begin/styles.css"/>
แฮต-ทริก.
4
หาดโกลด์

โกลด์, ยังเป็นที่รู้จักกันคือหาดโกลด์ เป็นรหัสนามที่มอบให้กับหนึ่งในห้าพื้นที่ของฝ่ายสัมพันธมิตรเข้ารุกฝรั่งเศสภายใต้การยึดครองฝรั่งเศสในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 ในช่วงสงครามโลกครั้งที่สอง โกลด์ตั้งอยู่ตรงกลางของห้าพื้นที่ ตั้งอยู่ระหว่างปอร็องแบแซ็งทางด้านตะวันตกและ La Rivière ทางด้านตะวันออก ด้วยหน้าผาสูงที่ปลายสุดของเขตได้มุ่งหมายให้การยกพลขึ้นบกได้เกิดขึ้นที่ส่วนที่ราบระหว่าง Le Hamel และ La Rivière, ในภาครหัสนามว่า จิกและคิง การได้โกลด์เป็นหน้าที่รับผิดชอบของกองทัพบกสหราชอาณาจักร ด้วยการขนส่งทางทะเล กวาดทุ่นระเบิด และการระดมยิงจากกองเรือที่ดำเนินการโดยราชนาวี รวมทั้งส่วนหนึ่งจากดัตช์ โปแลนด์ และฝ่ายสัมพันธมิตรอื่นๆ
เป้าหมายของโกลด์เพื่อรักษาความปลอดภัยหัวหาด มุ่งไปทางตะวันตกเพื่อเข้ายึด Arromanches และสร้างการติดต่อกับกองกำลังอเมริกันที่โอมาฮา เข้ายึดบาเยอ และท่าเรือเล็กที่ปอร็องแบแซ็ง และเพื่อเชื่อมโยงกับกองกำลังแคนาดาที่จูโนไปยังตะวันออก กองกำลังได้เข้าโจมตีโกลด์ต้องเผชิญหน้ากับส่วนหนึ่งของกองพลทหารราบที่ 352 และกองพลทหารราบที่ 716 ของเยอรมัน ประมาณ 2,000 นายได้ถูกส่งไปประจำการในพื้นที่ทันที การปรับปรุงป้อมปราการตลอดชายฝั่งนอร์ม็องดีได้ดำเนินการโดยภายใต้การนำของจอมพล แอร์วิน รอมเมิล ได้เริ่มต้นในเดือนตุลาคม ค.ศ. 1943
เมื่อดีเดย์ที่โกลด์ การระดมยิงจากกองเรือได้ดำเนินการที่เวลา 05:30 น. และการยกพลสะเทิ้นน้ำสะเทิ้นบกได้เริ่มที่เวลา 07:25 น. ด้วยลมพัดแรงสูงทำให้เป็นการยากสำหรับเรือยกพลขึ้นบกและรถถังดีดีสะเทินน้ำสะเทินบก (DD tank) ได้ถูกปล่อยออกมาใกล้ชายทะเลหรือตรงชายหาดแทนที่จะไปได้ไกลตามที่แผนได้วางเอาไว้ ปืนสามในสี่ในที่ตั้งปืนใหญ่ขนาดใหญ่ที่ Longues-sur-Mer กองปืนใหญ่ได้ถูกไร้ความสามารถโดยจากการยิงโดยตรงจากเรือลาดตะเวนของเอแจ็กซ์และอาร์โกนอตที่เวลา 06:20 น. ปืนทั้งสี่ได้กลับมายิงอีกครั้งเป็นจังหวะในช่วงบ่ายและกองทหารรักษาการณ์ได้ยอมจำนนเมื่อวันที่ 7 มิถุนายน การโจมตีทางอากาศได้ล้มเหลวเพื่อตีจุดแข็งที่ Le Hamel ซึ่งมีช่องปืนใหญ่ที่หันไปทางด้านตะวันออกเพื่อให้ระดมยิงตลอดหาดและมีผนังคอนกรีตที่หนาบนฝั่งทะเล ด้วยปืนขนาด 77 มม.ยังคงทำความเสียหายจนถึงเวลา 16:00 น. เมื่อรถถังที่ถูกดัดแปลงโดยราชวิศวกรพาหนะยานเกราะ (Armoured Vehicle Royal Engineers-AVRE) ได้ยิงระเบิดพังประตูขนาดใหญ่เข้าสู่ด้านหลัง ที่ตั้งป้อมปืนที่สองที่ La Rivière ถูกติดตั้งด้วยปืนขนาด 88 มม.ได้ถูกจัดการโดยรถถังที่เวลา 07:30 น. 
ในขณะเดียวกัน ทหารราบก็ได้เริ่มเคลียร์อาคารป้อมปราการหนักตามชายทะเลและเข้ารุกเป้าหมายในประเทศที่ห่างไกล คอมมานโดบริติชของหน่วยคอมมานโดที่ 47 (ราชนาวิกโยธิน) ได้เข้ารุกปอร็องแบแซ็งและเข้ายึดเมื่อวันที่ 7 มิถุนายนในยุทธการที่ปอร็องแบแซ็ง บนด้านปีกตะวันตก กองพันที่ 1 กรมทหารแฮมป์เชียร์ได้เข้ายึด Arromanches (อนาคตของหนึ่งในท่าเรือเทียมมัลเบอรี่) และกองพลน้อยทหารราบที่ 69 บนปีกตะวันออกได้ทำการติดต่อกับกองกำลังแคนาดาที่จูโน Stanley Hollis จากกองร้อยจ่าสิบตรี (Company sergeant major) ที่ได้รับเพียงวิคตอเรียคลอส เป็นการปูนบำเหน็จเมื่อครั้งดีเดย์จากการปฏิบัติหน้าที่ในขณะที่โจมตีสองป้อมปืนที่ Mont Fleury battery เนื่องจากการต้านทานอย่างแข็งขันจากกองพลทหารราบที่ 352 ของเยอรมัน บาเยอยังไม่ถูกยึดจนกระทั่งวันต่อมา อังกฤษได้สูญเสียที่โกลด์ประมาณ 1,000 นาย-1,100 นาย เยอรมันได้สูญเสียยังไม่ทราบ
ค็อนราท ชูมัน

ฮันส์ ค็อนราท ชูมัน (28 มีนาคม ค.ศ. 1942 – 20 มิถุนายน ค.ศ. 1998) เป็นอดีตทหารเยอรมนีตะวันออก ผู้ที่ได้มีชื่อเสียงในการแปรพักตร์ให้กับเยอรมนีตะวันตกในช่วงระหว่างก่อสร้างกำแพงเบอร์ลินในปี ค.ศ. 1961
ชีวิตตอนต้น.
เขาเกิดใน Zschochau, รัฐซัคเซิน ในช่วงปลายสงครามโลกครั้งที่สอง ชูมันได้เข้าเกณฑ์ทหารในหน่วย Bereitschaftspolizei (ตำรวจรัฐ) แห่งเยอรมนีตะวันออก ภายหลังวันเกิดปีที่ 18 ของเขา ภายหลังสามเดือนจากการฝึกในเดรสเดิน เขาได้ถูกส่งไปยังวิทยาลัยเจ้าหน้าที่นายทหารชั้นประทวนในพ็อทซ์ดัม หลังจากนั้นซึ่งเขาได้รับอาสาเพื่อทำหน้าที่ในกรุงเบอร์ลิน
การหลบหนีไปยังเยอรมนีตะวันตก.
เมื่อวันที่ 15 สิงหาคม ค.ศ. 1961 ชูมันตอนอายุ 19 ปี ได้ถูกส่งไปยังหัวมุมของ Ruppiner Straße และ Bernauer Straße เพื่อเป็นยามป้องกันกำแพงเบอร์ลินในช่วงสามวันของการก่อสร้าง ช่วงเวลาและสถานที่นั้น, กำแพงนั้นยังเป็นเพียงแค่ขดลวดหนามเท่านั้น จากอีกด้านหนึ่ง ชาวเยอรมนีตะวันตกได้ร้องตะโกนใส่เขาว่า "Komm' rüber!" ("เข้ามา!") และรถตำรวจได้จอดอยู่ใกล้ๆเพื่อรอสำหรับเขา ชูมันได้ตัดสินใจกระโดดข้ามรั้วลวดหนามพร้อมกับละทิ้งปืนพีพีชา-41 และขึ้นรถจนถูกพาออกไปจากที่เกิดเหตุโดยตำรวจเยอรมนีตะวันตก ช่างภาพเยอรมนีตะวันตก Peter Leibing ที่ถ่ายภาพการหลบหนีของชูมัน ภาพถ่ายของเขาได้กลายเป็นภาพถ่ายที่มีความโดดเด่นในช่วงยุคสงครามเย็นและเป็นจุดเริ่มต้นของการสร้างภาพยนตร์ของดีสนีย์เรื่อง Night Crossing ในปี ค.ศ. 1982 ฉากนั้น, ได้ร่วมถึงการเตรียมพร้อมของชูมัน ได้ออกฉายภาพยนตร์ขนาด 16 มม.จากมุมมองเดียวกัน
หลังจากนั้นต่อมา ชูมันได้รับอนุญาตให้เดินทางจากเบอร์ลินตะวันตกไปยังดินแดนหลักของเยอรมนีตะวันตก ที่เขาได้ใช้ชีวิตในรัฐบาวาเรีย ในปี ค.ศ. 1962 เขาได้พบและแต่งงานกับ Kunigunde (Gunda) ในเมือง Günzburg, ซึ่งต่อมาเขาได้ให้กำเนิดลูกชายในปี ค.ศ. 1963 เขาได้เข้าทำงานในโรงผลิตไวน์และท้ายที่สุด เขาได้ทำงานในโรงงานผลิตรถยนต์ของเอาดี้ในอิงก็อลชตัท ที่นั้นเขาได้ทำงานมาเกือบ 30 ปี
ชีวิตหลังต่อมาและถึงแก่กรรม.
ภายหลังการล่มสลายของกำแพงเบอร์ลิน เขาได้กล่าวว่า "นับตั้งแต่วันที่ 9 พฤศจิกายน ค.ศ. 1989 [วันของช่วงฤดูใบไม้ร่วง] ผมมีความรู้สึกว่าได้รับอิสรภาพอย่างแท้จริง" แม้ถึงกระนั้น, เขายังมีความรู้สึกมากที่บ้านในบาวาเรียมากกว่าที่บ้านเกิดของเขา จากการอ้างถึงความขัดแย้งเก่ากับอดีตเพื่อนร่วมงานของเขาและมีความลังเลที่จะแวะเยี่ยมพ่อแม่และพี่น้องของเขาในซัคเซิน เมื่อวันที่ 20 มิถุนายน ค.ศ. 1998 ด้วยความทุกข์ทรมาณจากสภาวะซึมเศร้า เขาได้ตัดสินใจฆ่าตัวตาย ด้วยการแขวนคออยู่ในสวนของเขาใกล้กับเมือง Kipfenberg ในบาวาเรียตอนบน ศพของเขาได้ถูกพบโดยภรรยาของเขาเพียงแค่ไม่กี่ชั่วโมงหลังจากนั้น
ในเดือนพฤษภาคม ค.ศ. 2011 ภาพถ่ายของชูมันในหัวข้อว่า"การก้าวกระโดดสู่อิสรภาพ" ได้นำเข้าบรรจุไว้ในโครงการความทรงจำแห่งโลกของยูเนสโก ที่เป็นส่วนหนึ่งของชุดเอกสารที่เกี่ยวกับการล่มสลายของกำแพงเบอร์ลิน
ฟะฮ์มี เรอซา

ฟะฮ์มี เรอซา
ฟะฮ์มี เรอซา เป็นนักออกแบบกราฟิกการเมือง นักร้องบนถนน และผู้กำกับภาพยนตร์สารคดี อาศัยอยู่ในกัวลาลัมเปอร์ ประเทศมาเลเซีย รู้จักกันโดยเฉพาะภาพวาดตัวตลกนายกรัฐมนตรีนาจิบ ราซัก
แหล่งข้อมูลอื่น.
Documentary film "Ten Years Before Independence" by Fahmi Reza on YouTube
โทนี เบนน์

โทนี เบนน์
แอนโทนี เนลล์ เวดก์วูด เบนน์ (3 เมษายน ค.ศ.  1925 – 14 มีนาคม ค.ศ. 2014) ชื่อเดิมที่รู้จักกันคือ แอนโทนี เวดก์วูด เบนน์ แต่ภายหลังเรียกว่า โทนี เบนน์ เป็นนักการเมือง, นักเขียน และอนุทินชาวอังกฤษ เป็นสมาชิกรัฐสภาอังกฤษ ด้วยวัย 47 ปี ระหว่างปี ค.ศ. 1950 จนถึงการเลือกตั้งทั่วไปในสหราชอาณาจักร พ.ศ. 2544 และเป็นคณะรัฐมนตรีพรรคแรงงานของฮาโรลด์ วิลสัน และเจมส์ คัลลาฮาน ในคริสตทศวรรษที่ 1960 และ 1970
โทนี จัดต์

โทนี จัดต์
โทนี โรเบิร์ต จัดต์ ("jut"; 2 มกราคม ค.ศ. 1948 – 6 สิงหาคม ค.ศ. 2010) เป็นนักประวัติศาสตร์อเมริกัน-อังกฤษ, ผู้เขียนเรียงความ และอาจารย์มหาวิทยาลัย มีความเชี่ยวชาญประวัติศาสตร์ยุโรป จัดต์ย้ายไปอยู่ที่กรุงนิวยอร์ก และดำรงตำแหน่งอาจารย์วิชายุโรปศึกษาที่มหาวิทยาลัยนิวยอร์ก ร่วมกับเอริช มาเรีย เรอมาร์ค
ลาลิกา ฤดูกาล 2018–19

การแข่งขันฟุตบอลลาลิกา ฤดูกาล 2018–19  หรือในชื่อว่า ลาลิกา ซันตันเดร์  ตามชื่อผู้สนับสนุน เป็นฤดูกาลที่ 88 ของลาลิกานับตั้งแต่ได้รับการก่อตั้งขึ้นเมื่อ ค.ศ. 1940 แข่งขันกันระหว่างวันที่ 17 สิงหาคม ค.ศ. 2018 – 26 พฤษภาคม ค.ศ. 2019 โดยฤดูกาลนี้จะเป็นฤดูกาลแรกที่ใช้วีเออาร์ เข้ามาช่วยตัดสิน 
บาร์เซโลนา คือทีมแชมป์เก่าจากฤดูกาลที่ผ่านมา และสามารถคว้าแชมป์ได้อีกครั้งในฤดูกาลนี้หลังจากเอาชนะ เลบันเต 1–0 ในวันที่ 28 เมษายน ค.ศ. 2019 ที่กัมนอว์ ขณะที่ ราโยบาเยกาโน ตกชั้นในวันที่ 4 พฤษภาคมหลังจาก เรอัลบายาโดลิด สามารถเอาชนะ อัตเลติกเดบิลบาโอ ได้ 1–0, อูเอสกา ตกชั้นหลังจากพ่ายแพ้ให้กับ สโมสรฟุตบอลบาเลนเซีย ในเกมเหย้า 2–6 ในวันที่ 5 พฤษภาคม, ฌิโรนา ตกชั้นในวันสุดท้ายของฤดูกาลในวันที่ 18 พฤษภาคม หลังจากแพ้ให้กับ เดปอร์ติโบอาลาเบส 2–1 ที่สนามกีฬาเมนดีซอร์โรซา 
ทีม.
การเลื่อนชั้นและการตกชั้น.
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลิกา ฤดูกาล 2017–18 และอีก 3 ทีมที่ขึ้นมาจากเซกุนดาดิบิซิออน แบ่งเป็น 2 ทีมที่อันดับดีที่สุดในเซกุนดาดิบิซิออน (อูเอสกา, ราโยบาเยกาโน) และเรอัลบายาโดลิด เป็นหนึ่งทีมที่มาจากผู้ชนะในรอบเพลย์ออฟ
1. {{note|n1}}
2. {{note|n2}}
3. {{note|n3}}
สถิติตลอดฤดูกาล.
รางวัลซาโมรา.
รางวัลซาโมรา เป็นรางวัลโดยหนังสือพิมพ์ "มาร์กา" ต่อผู้รักษาประตูโดยมีอัตราส่วนต่อเกมอย่างน้อย 60 นาที ต่อหนึ่งเกมซึ่งต้องเล่นมากกว่า 28 เกมขึ้นไปจึงจะมีสิทธิ์ได้รับรางวัล
แฮตทริก.
(H) – เหย้า ; (A) – เยือน
การคาดโทษ.
เดลฟิน ลอเรนซานา

พลตรี เดลฟิน เนกริลโล ลอเรนซานา, กองทัพฟิลิปปินส์ (เกษียณ) (28 ตุลาคม ค.ศ. 1948 –) เป็นรัฐมนตรีกลาโหมคนที่ 36 ของประเทศฟิลิปปินส์
ลอเรนซานาสำเร็จการศึกษาชั้น "มากัป" จากโรงเรียนนายร้อยฟิลิปปินส์ใน ค.ศ. 1973 เขาเป็นผู้บัญชาการศูนย์บัญชาการปฏิบัติการพิเศษ (โซคอม), กองรักษาความปลอดภัยแห่งประธานาธิบดี และกองพลน้อยหุ้มเกราะ (ปัจจุบันคือกองกำลังยานยนต์) เขายังเป็นผู้นำกลาโหมและกองกำลังติดอาวุธตั้งแต่ปี ค.ศ. 2002 ถึง 2004 และช่วยพัฒนาความผูกพันของสหรัฐและฟิลิปปินส์ในด้านการป้องกันและความร่วมมือในการฝึกบาลิกาตัน เขาสำเร็จการศึกษาระดับปริญญาโทสาขาบริหารธุรกิจ วิชาเอกด้านการวิจัยการดำเนินงานจากบัณฑิตวิทยาลัยธุรกิจอาเตเนียว นอกจากนี้ เขายังสำเร็จหลักสูตรและการฝึกอบรมทั้งในและต่างประเทศ รวมทั้งการศึกษาเชิงกลยุทธ์ที่มหาวิทยาลัยออสเตรเลียในแคนเบอร์รา, การสัมมนาผู้นำอาวุโสนานาชาติที่มหาวิทยาลัยฮาร์วาร์ด และหลักสูตรการจัดการภาวะวิกฤติที่กระทรวงการต่างประเทศสหรัฐ
เขาได้รับแต่งตั้งให้เป็นผู้ดำเนินการด้านกฎอัยการศึกในระหว่างการประกาศกฎอัยการศึกในมินดาเนา
นอกจากนี้เขายังสั่งให้มีการทบทวนสนธิสัญญาป้องกันร่วมกัน (สหรัฐ–ฟิลิปปินส์) ของปี ค.ศ. 1951 เมื่อวันที่ 28 ธันวาคม ค.ศ. 2018 เพื่อ “รักษา, เสริมสร้าง หรือทำลายมัน” เป็นเป้าหมายสุดท้าย รวมถึงเปิดให้มีการทบทวนรัฐบัญญัติป้องกันประเทศ ค.ศ. 1935
ชีวิตส่วนตัว.
เขาแต่งงานกับเอดีธา อากีลาร์ และมีลูกด้วยกัน 4 คน
การโจมตีอิสราเอลด้วยจรวดของปาเลสไตน์

ตั้งแต่ปี 2544 นักรบชาวปาเลสไตน์ยิงจรวดและปืนครกหลายพันลูกและนัดต่ออิสราเอลจากฉนวนกาซา โดยเป็นส่วนหนึ่งของความขัดแย้งอาหรับ–อิสราเอลที่กำลังดำเนินอยู่ ตั้งแต่ปี 2547 ถึง 2557 การโจมตีดังกล่าวฆ่าพลเรือนชาวอิสราเอล 27 คน พลเมืองต่างด้าว 5 คน ทหาร IDF 5 คน และชาวปาเลสไตน์อีกอย่างน้อย 11 คน แต่ผลกระทบหลักคือทำให้เกิดการบาดเจ็บทางใจอย่างกว้างขวางและการรบกวนชีวิตประจำวันของพลเมืองชาวอิสราเอล การศึกษาทางการแพทย์ในสะเดรอด (Sderot) นครของอิสราเอลที่อยู่ใกล้ฉนวนกาซามากที่สุด พบอุบัติการณ์ของความผิดปกติที่เกิดหลังความเครียดที่สะเทือนใจ (PTSD) ในเด็กเล็กถึง 50% เช่นเดียวกับอัตราโรคซึมเศร้าและการแท้งสูง ผลสำรวจความเห็นสาธารณะซึ่งจัดทำในเดือนมีนาคม 2556 พบว่าชาวปาเลสไตน์ส่วนใหญ่ไม่สนับสนุนการยิงจรวดใส่อิสราเอลจากฉนวนกาซาและมีเพียง 38% สนับสนุนการใช้ และกว่า 80% สนับสนุนการประท้วงแบบไม่รุนแรง การสำรวจอีกครั้งหนึ่งที่จัดทำในเดือนกันยายน 2557 พบว่าชาวปาเลสไตน์ 80% สนับสนุนการยิงจรวดใส่อิสราเอลหากไม่อนุญาตให้เข้าออกกาซาอย่างอิสระ การโจมตีด้วยจรวดเหล่านี้ทำให้ต้องยกเลิกเที่ยวบินที่ท่าอากาศยานนานาชาติเบนกูเรียน
อาวุธดังกล่าว ซึ่งเรียกรวม ๆ ว่า กัสซัม เดิมหยาบและมีพิสัยใกล้ โดยมีผลต่อสะเดรอดและชุมชนอื่นที่อยู่ติดฉนวนกาซาเป็นหลัก ในปี 2006 เริ่มมีการใช้จรวดที่มีความซับซ้อนมากขึ้น โดยมีพิสัยถึงนครชายฝั่งแอชคะลอน (Ashkelon) ที่มีขนาดใหญ่กว่า ต้นปี 2552 นครใหญ่แอชดอด (Ashdod) และเบียร์ชีบา ถูกจรวดยิง ในปี 2555 เยรูซาเล็มและศูนย์กลางพาณิชย์ของอิสราเอล เทลอาวีฟ ตกเป็นเป้าของจรวด และในต้นเดือนกรกฎาคม 2557 นครไฮฟาทางเหนือตกเป็นเป้าครั้งแรก โปรเจกไทล์บางชนิดมีฟอสฟอรัสขาวซึ่งกล่าวกันว่ารีไซเคิลจากเครื่องกระสุนที่ไม่ระเบิดที่อิสราเอลใช้ทิ้งระเบิดกาซา
กลุ่มติดอาวุธปาเลสไตน์ทุกกลุ่มลงมือโจมตีดังกล่าว และก่อนหน้าสงครามกาซา ปี 2551–2552 ได้รับการสนับสนุนจากชาวปาเลสไตน์ส่วนใหญ่อยู่เนือง ๆ แม้เป้าหมายที่แถลงไว้จะไม่ตรงกัน การโจมตีเหล่านี้ถูกประณามอย่างกว้างขวางเพราะมุ่งเป้าพลเรือน และสหประชาชาติ สหภาพยุโรปและข้าราชการอิสราเอลเรียกการโจมตีดังกล่าวว่าเป็นการก่อการร้าย และกลุ่มสิทธิมนุษยชนองค์การนิรโทษกรรมสากลและฮิวแมนไรต์วอชนิยามว่าเป็นอาชญากรรมสงคราม ประชาคมนานาชาติถือว่าการโจมตีไม่เลือกต่อพลเรือนและสิ่งปลูกสร้างพลเรือนซึ่งไม่แยกแยะระหว่างเป้าหมายพลเรือนและทหารมิชอบด้วยกฎหมายภายใต้กฎหมายระหว่างประเทศ
การป้องกันของอิสราเอลที่มีการก่อสร้างขึ้นเพื่อรับมือกับอาวุธดังกล่าวโดยเฉพาะได้แก่ป้อมสนามสำหรับโรงเรียนและป้ายหยุดรถโดยสารประจำทางตลอดจนระบบเตือนภัยชื่อ เรดคะเลอร์ อิสราเอลพัฒนาไอเอิร์นโดม ระบบดักจับจรวดพิสัยใกล้ และมีการนำมาใช้ครั้งแรกในฤดูใบไม้ผลิปี 2554 เพื่อคุ้มครองเบียร์ชีบาและแอชคะลอน แต่ข้าราชการและผู้เชี่ยวชาญเตือนว่าอาจไม่ได้ผลอย่างสมบูรณ์
ในวัฏจักรความรุนแรง การโจมตีด้วยจรวดสลับกับการปฏิบัติทางทหารของอิสราเอล นับแต่อินติฟาดาอัลอักซออุบัติ (30 กันยายน 2543) ถึงเดือนมีนาคม 2556 มีการยิงจรวด 8,749 ลูกและปืนครก 5,047 นัดต่ออิสราเอล ส่วนอิสราเอลดำเนินปฏิบัติการทางทหารหลายครั้งในฉนวนกาซา ครั้งล่าสุดได้แก่ ปฏิบัติการโพรเทกทิฟเอดจ์ (ปี 2557)
คราบบาปมิอาจลบ

คราบบาปมิอาจลบ  เป็นภาพยนตร์ทริลเลอร์ดราม่าสัญชาติฝรั่งเศส ที่ออกฉายในปี ค.ศ. 2002 นำแสดงโดย โมนีกา เบลลุชชี วินเซนต์ แคสเซล, อัลแบร์ ดูปองแตล กำกับและเขียนบทโดย กัสปาร์ โนเอ
ภาษามือไทย

ภาษามือไทย (Thai Sign Language หรือ ThSL) คือภาษามือทางการของประเทศไทย และใช้เป็นอย่างมากในประเทศไทย เทียบเป็น 20% ใน 56,000 คนหูหนวกก่อนรู้ภาษาที่ได้ไปที่โรงเรียน ภาษามือไทยได้ชื่อว่าเป็น "ภาษาทางการของประเทศไทยสำหรับคนหูหนวก" ในสิงหาคม พ.ศ. 2542 ในการลงนามโดยรัฐมนตรีว่าการกระทรวงศึกษาธิการในนามของรัฐบาลไทย
ภาษามือไทยมีความเกี่ยวข้องกับภาษามืออเมริกัน รวมถึงจัดอยู่กลุ่มเดียวกันอีกด้วย จากการสัมผัสของภาษาและการสร้างภาษาครีโอล จากการแนะนำโดยคนสอนภาษามือกับคนหูหนวกในปีคริสต์ทศวรรษ 1950 ภาษามือของคนหูหนวกเป็นภาษาที่มีระบบไวยกรณ์ โครงสร้างของตนเอง และมีความหลากหลายเช่นเดียวกับภาษาพูดของผู้ที่มีการได้ยิน โดยภาษามือแต่ละถิ่นมีความแตกต่างกันออกไปตามการใช้ เช่นเดียวกับภาษาพูดภาษาไทยที่มีภาษาถิ่นอย่างหลากหลาย นอกจากนี้ภาษามือตามความเข้าใจของคนทั่วไปมักเข้าใจว่าภาษามือเป็นภาษาสากล แต่ภาษามือไม่ได้มีลักษณะที่ใช้เหมือนกันเป็นสากล กล่าวคือ ภาษามือในแต่ละประเทศก็มีภาษามือของตัวเอง เช่น ภาษามืออเมริกัน ภาษามือจีน ภาษามือญี่ปุ่น เป็นต้น
ชัมซุลวารา ชัมซุลวาราเยฟ

! colspan="3" style="text-align:center; background-color:#b0c4de" | เหรียญรางวัล
มวยปล้ำแบบฟรีสไตล์ชาย
ชัมซุลวารา ชัมซุลวาราเยฟ (6 กันยายน ค.ศ. 1984 – 28 กันยายน ค.ศ. 2016) เป็นนักมวยปล้ำแบบฟรีสไตล์จากประเทศอาเซอร์ไบจาน โดยเขาเกิดที่เซียร์โกคาลินสกีในสาธารณรัฐดาเกสตาน
ผลงานในระดับอาชีพ.
ชัมซุลวารา ชัมซุลวาราเยฟ เข้าร่วมการแข่งมวยปล้ำแบบฟรีสไตล์ชายรุ่น 74 กก. ในโอลิมปิกฤดูร้อน 2008 โดยเป็นฝ่ายแพ้มูรัด ไกดารอฟ ในรอบ 8 คนสุดท้าย เขาได้รับรางวัลเหรียญทองแดงจากการแข่งมวยปล้ำชิงแชมป์โลก 2007 และเขาถูกสังหารในนครโมซูล ประเทศอิรัก หลังจากเข้าร่วมรัฐอิสลามอิรักและลิแวนต์
ธวัชชัย ไทยเขียว

นายธวัชชัย ไทยเขียว กรรมการผู้ทรงคุณวุฒิในคณะกรรมการกองทุนพัฒนาสื่อปลอดภัยและสร้างสรรค์ ด้านการพัฒนาเด็ก เยาวชน และครอบครัว, คณะกรรมการกองทุนยุติธรรม, อดีตรองปลัดกระทรวงยุติธรรม และอดีตโฆษกกระทรวงยุติธรรม พ.ศ.๒๕๖๔ คณะกรรมการกำหนดตำแหน่งระดับสูงของกระทรวงดิจิทัลเพื่อเศรษฐกิจและสังคม, กระทรวงการพัฒนาสังคมและความมั่นคงของมนุษย์ และสภาความมั่นคงแห่งชาติ, ผู้ทรงคุณวุฒิในคณะกรรมการการจัดการเรื่องราวร้องทุกข์ประจำกระทรวงยุติธรรม
ประวัติ.
นายธวัชชัย ไทยเขียว เกิดเมื่อวันอังคารที่ 17 กุมภาพันธ์ พ.ศ. 2502 ที่ตำบลบางขุด อำเภอสรรคบุรี จังหวัดชัยนาท เป็นบุตรของนายสุเทพ กับนางชิ้น ไทยเขียว ชีวิตครอบครัวสมรสกับ นางเบญจพร ไทยเขียว มีบุตรชาย 2 คนคือ นายชัชชล และนายยิ่งคุณ ไทยเขียว
มังกรหยก ภาค 2 ตอน ตำนานศึกเทพอินทรี

มังกรหยก ภาค 2 ตอน ตำนานศึกเทพอินทรี  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 2 อีกเวอร์ชันหนึ่ง ออกอากาศทางช่อง CCTV ในประเทศจีน ละครโทรทัศน์เรื่องนี้เป็นละครภาคสองของละครไตรภาคในเรื่อง มังกรหยก โดยละครเรื่องนี้เป็นภาคต่อของละครเรื่อง มังกรหยก และละครเรื่องนี้มีภาค 3 ต่อคือเรื่อง ละครเรื่องนี้ออกอากาศทางช่อง CCTV ในประเทศจีน ส่วนในประเทศไทย จะออกอากาศทางช่อง 3
เนื้อเรื่อง.
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่าง ๆ นานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข
มังกรหยก (ละครโทรทัศน์ พ.ศ. 2546)

มังกรหยก ภาค1 (2003)  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หลี่ ย่าเผง, โจว ซวิ่น, โจว เจี๋ย, เจียง ฉินฉิน ออกอากาศทางช่อง CCTV ในประเทศจีน ละครโทรทัศน์เรื่องนี้เป็นลภาคะครภาคแรก ของละครไตรภาคในเรื่อง มังกรหยก โดยละครเรื่องนี้มีภาค 2 ต่อคือเรื่อง มังกรหยก ภาค 2 ตอน ตำนานศึกเทพอินทรี เป็น มังกรหยกภาคก๊วยเจ๋ง ที่มีคะแนนใน douban ต่ำกว่าหลายเวอร์ชัน และ "โจวซวิ่น" เป็นที่รู้จักในบท อึ้งย้ง (ภาคแรก) ด้วยวัย 29 ปี กลายเป็น ดาราที่แสดงบท "อึ้งย้งวัยสาว" ที่มีอายุมากที่สุด
เนื้อเรื่อง.
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น
การออกอากาศในไทย.
ออกอากาศในปีพ.ศ. 2547 (2004) จันทร์-ศุกร์ทางช่อง 3 ช่วงเย็น ในไทย มังกรหยก ชุดนี้ไม่ค่อยมีกระแส เท่าเวอร์ชัน ก่อนหน้านี้
เกร็ดเล็กเกร็ดน้อย.
ตอนออกอากาศครั้งแรกในจีน ถูกวิจารณ์เชิงลบจากผู้ชมจำนวนมาก แม้กระทั่งทุกวันนี้ยังคงมีแฟนๆในจีนยังคงวิจารณ์ลบอยู่ค่อนข้างเยอะ และคะแนนตามที่ต่าง ๆ เช่น douban หรือ imdb ได้น้อยกว่าหลายเวอร์ชัน (เกือบทุกเวอร์ชัน) ทำให้เห็นว่าคนส่วนใหญ่ ไม่ได้ชื่นชอบ มังกรหยก 2003 เท่าไหร่นัก
สำหรับเรตติ้งในจีนกลาง ๆ และเป็นเวอร์ชันของจีนที่ไม่ค่อยได้รับความนิยมในระดับเอเชีย เท่าไหร่นัก
มังกรหยก (ละครโทรทัศน์ พ.ศ. 2551)

มังกรหยก ภาค1 (2008)  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หู เกอ, หลิน อีเฉิน, หยวน หง, หลิว ซือซือ ออกอากาศทางช่อง KMTV-1 ในประเทศจีน "โดยได้รับคำวิจารณ์ว่าเป็น มังกรหยก ภาคก๊วยเจ๋ง ที่มีการเปลี่ยนแปลงเนื้อเรื่องจากบทประพันธ์มากที่สุดเท่าที่มีการสร้างเป็นละครขึ้นมาทั้งหมด"
เนื้อเรื่อง.
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น
เรตติ้ง.
ไต้หวัน.
ในไต้หวัน ประเทศที่ผลิตละครชุดนี้ ได้เรตติ้งเฉลี่ยในบ้านเกิดตัวเอง ไม่ถึง 2.5% ของจำนวนประชากรทั้งหมดในไต้หวัน ประมาณยอดดูหน้าจอ 550,000 คน
ถ้าเทียบกับมังกรหยก เวอร์ชันอื่นก่อนหน้า ถือว่ามังกรหยกชุดนี้ดูไม่ค่อยจะประสบความสำเร็จมากนัก แต่สำหรับเรตติ้งในไต้หวันแล้ว ถือว่าประสบความสำเร็จเฉพาะในไต้หวันแล้ว และยังทุบเรตติ้ง มังกรหยก ภาค 2 (เอี๊ยก๊วย) ทางค่าย CTV ของจีน ฉบับ หลิวอี้เฟย ที่เคยนำมาฉายในไต้หวันได้ด้วย
การเปลี่ยนแปลงจากบทประพันธ์.
มังกรหยก 2008 ฉบับไต้หวัน เป็นเวอร์ชันของภาค ก๊วยเจ๋ง ที่มีการเปลี่ยนแปลงจากบทประพันธ์มากที่สุด มากกว่างานสร้างของภาค 1 ในเวอร์ชันอื่น ๆ
วัดอุดมธานี

วัดอุดมธานี เป็นพระอารามหลวงในสังกัดคณะสงฆ์มหานิกาย ตั้งอยู่ที่ตำบลนครนายก อำเภอเมืองนครนายก จังหวัดนครนายก มีเจ้าอาวาสรูปปัจจุบันคือพระอุดมวชิรนายก (ประทวน สุขวฑฒโน) เจ้าคณะอำเภอเมืองนครนายก สิ่งสำคัญภายในวัด คือ พระบรมธาตุ อัญเชิญจากประเทศอินเดีย รอยพระพุทธบาทจำลอง สร้างจากหินโบราณจากเมืองพุกาม ประเทศพม่า และพระพุทธสัมฤทธิ์สิทธิโชคนครนายก อภิปูชนีย์ ซึ่งประดิษฐานในพระบรมธาตุเจดีย์มหาวิหาร
ไฟนด์ยัวร์เวย์

ไฟนด์ยัวร์เวย์  คืออัลบั้มสตูดิโอเปิดตัวชุดแรกของ แกเบรียล นักร้องอาร์แอนด์บีชาวอังกฤษ ออกจำหน่ายเมื่อปี พ.ศ. 2536 โดยมีเพลง "Dreams" ซิงเกิลจากอัลบั้มที่ขึ้นอันดับ 1 บนชาร์ตซิงเกิลแห่งสหราชอาณาจักร ตามมาด้วยอีกสามซิงเกิลที่ติดบนชาร์ต 40 อันดับแรกแห่งสหราชอาณาจักร ได้แก่ "Going Nowhere", "I Wish" และ "Because of You" ตัวอัลบั้มขึ้นถึงอันดับที่ 9 บนชาร์ตอัลบั้มแห่งสหราชอาณาจักร
เจ้าจอมมารดาสัมฤทธิ์ ในรัชกาลที่ 3

เจ้าจอมมารดาสัมฤทธิ์ เป็นพระสนมในพระบาทสมเด็จพระนั่งเกล้าเจ้าอยู่หัว เจ้าจอมมารดาในพระเจ้าบรมวงศ์เธอ กรมขุนเจริญผลภูลสวัสดิ์
ประวัติ.
เจ้าจอมมารดาสัมฤทธิ์ เกิดเมื่อ พ.ศ. 2346 ในปลายรัชสมัย พระบาทสมเด็จพระพุทธยอดฟ้าจุฬาโลกมหาราช เป็นธิดาของพระยาพิมานประสิทธิ์กับนางเหมือน ในรัชกาลพระบาทสมเด็จพระพุทธเลิศหล้านภาลัย เจ้าจอมมารดาสัมฤทธิ์ได้เป็นนางละครสำรับกลาง ดังปรากฏใน "ประชุมพระราชนิพนธ์ในรัชกาลที่ 4 ภาคปกิณณกะ ภาค 1/2 เรื่องช้างเผือกกับนางงาม" ว่า
"...ในแผ่นดินพระบาทสมเด็จพระพุทธเลิศหล้านภาลัย ทรงอิเหนาในทอดแรก... สำรับกลางนั้นที่ใช้เป็นพระเอกนางเอกออกโรงอยู่ คือ จันสังข์ ขำเงาะ องุ่นสีดาหรือรจนา จั่นเสียง น้อยงอก มีสุรเสนา สัมฤทธิ์เจ้าจอมมารดา ปรางจิ๋ว..."
ในรัชสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาสัมฤทธิ์ได้เป็นอาจารย์สอนอักขรสมัยไทยให้แก่พระนัดดาซึ่งหนึ่งในนั้นคือพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
เจ้าจอมมารดาสัมฤทธิ์ถึงแก่อนิจกรรมเมื่อวันที่ 8 มกราคม พ.ศ. 2434 ขณะอายุได้ 88 ปี รับพระราชทานน้ำหลวงอาบศพ หีบทองทึบ ฉัตรเบญจา และกลองชนะเขียว 3 คู่ จ่าปี่ 1 ประโคมเมื่ออาบน้ำศพ
พระราชโอรส.
เจ้าจอมมารดาสัมฤทธิ์ ได้มีพระราชโอรส 1 พระองค์ คือ
กีฬามหาวิทยาลัยแห่งประเทศไทย ครั้งที่ 48

กีฬามหาวิทยาลัยแห่งประเทศไทย ครั้งที่ 48 หรือ ดอกจานบ้านเชียงเกมส์ 2023 เป็นการแข่งกีฬาของนิสิตนักศึกษาในระดับอุดมศึกษาในประเทศไทย กำหนดจัดการแข่งขันวันที่ 21 - 30 มกราคม พ.ศ. 2566 (เดิมกำหนดจัดระหว่างวันที่ 10 - 19 มกราคม พ.ศ. 2564 และเลื่อนเป็นวันที่ 8 - 17 ธันวาคม พ.ศ. 2564 แต่เนื่องจากการแพร่ระบาดของไวรัสโควิด-19 ทำให้มหาวิทยาลัยและ กกมท. ตัดสินใจเลื่อนการจัดการแข่งขัน) โดยมี มหาวิทยาลัยราชภัฏอุดรธานี เป็นเจ้าภาพจัดการแข่งขัน
การพัฒนาและเตรียมการ.
การเสนอตัวเป็นเจ้าภาพ.
มหาวิทยาลัยราชภัฏอุดรธานี เจ้าภาพจัดการแข่งขัน ได้เคยเป็นเสนอตัวเจ้าภาพมาแล้ว 2 ครั้ง คือ ครั้งที่ 41 (พ.ศ. 2557) และ ครั้งที่ 46 (พ.ศ. 2562) แต่ติดปัญหาความพร้อมของสนามที่ยังก่อสร้างไม่เสร็จ จึงไม่ได้รับการคัดเลือก จนกระทั่งปี พ.ศ. 2561 สำนักงานคณะกรรมการการอุดมศึกษา ได้มีมติให้ มหาวิทยาลัยราชภัฏอุดรธานี เป็นเจ้าภาพจัดการกีฬามหาวิทยาลัยแห่งประเทศไทย ครั้งที่ 48 พ.ศ. 2564 หลังจากที่พลาดเป็นเจ้าภาพถึง 2 ครั้ง และมหาวิทยาลัยราชภัฏอุดรธานี เป็นมหาวิทยาลัยราชภัฏแห่งที่สอง ที่ได้รับเลือกให้เป็นเจ้าภาพ ต่อจากมหาวิทยาลัยราชภัฏอุบลราชธานี
การเลื่อนการแข่งขัน.
เนื่องจากปัญหาการแพร่ระบาดของไวรัสโควิด-19 มหาวิทยาลัยราชภัฏอุดรธานีและคณะกรรมการบริหารกีฬามหาวิทยาลัยแห่งประเทศ (ก.ก.ม.ท.) ประกาศเลื่อนการแข่งขันกีฬามหาวิทยาลัยแห่งประเทศไทย ครั้งที่ 48 จากเดิมวันที่ 10 - 19 มกราคม พ.ศ. 2564 เป็นกำหนดการจัดระหว่างวันที่ 8 - 17 ธันวาคม พ.ศ. 2564
ที่พักนักกีฬา.
หอพักนักศึกษา มหาวิทยาลัยราชภัฏอุดรธานี 
สัญลักษณ์และมาสคอต.
มาสคอต.
"คุณทองโบราณ" มีลักษณะเป็นสุนัข ซึงอ้างอิงมาจากมาสคอตประจำจังหวัดอุดรธานี ที่ได้รับพระราชทานชื่อจากพระบาทสมเด็จพระมหาภูมิพลอดุลยเดชมหาราช บรมนาถบพิตร ที่มีการขุดค้นพบโครงกระดูกของสุนัขพันธุ์ไทยสภาพสมบูรณ์ มีอายุมากกว่า 3,000 ปี ณ แหล่งโบราณคดีบ้านเชียงมรดกโลก เมื่อปี พ.ศ. 2546
ตราสัญลักษณ์.
ตราสัญลักษณ์เป็นรูปดอกจานสีส้ม (ดอกทองกวาว) ซึ่งเป็นดอกไม้ประจำจังหวัดอุดรธานี และเป็นดอกไม้ประจำมหาวิทยาลัยราชภัฏอุดรธานี ในตราสัญลักษณ์มีลวดลายภาพเขียนสีเครื่องปั้นดินเผาของแหล่งมรดกโลกบ้านเชียง มีสัญลักษณ์รูปมือรองรับอยู่ด้านล่างมีความหมายสื่อถึงการประคับประคองจากการผ่านสถานการณ์การระบาดทั่วของโควิด-19
คำขวัญการแข่งขัน.
Spirit Of The Games ชัยชนะที่ยิ่งใหญ่ คือน้ำใจนักกีฬา
สถาบันอุดมศึกษาที่เข้าร่วมแข่งขัน.
รอบคัดเลือก.
รอบคัดเลือก 5 ภูมิภาค
รอบมหกรรม.
สถาบันอุดมศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 48 ณ มหาวิทยาลัยราชภัฏอุดรธานี มีจำนวนทั้งสิ้น 122 สถาบัน ได้แก่
สนามแข่งขัน.
การแข่งขันกีฬามหาวิทยาลัยแห่งประเทศไทย ครั้งที่ 48 ใช้สนามกีฬาหลักในจังหวัดอุดรธานี
การแข่งขัน.
ชนิดกีฬา.
ในการจัดการแข่งขัน “ดอกจานบ้านเชียงเกมส์” มหาวิทยาลัยราชภัฏอุดรธานี ได้กำหนดชนิดกีฬาที่จะจัดแข่งขันทั้งหมด อย่างไม่เป็นทางการ จำนวน 35 ชนิดกีฬาตามความพร้อมสนามแข่งขัน ที่สามารถจัดการแข่งขันได้ดังนี้
ตารางการแข่งขัน.